
With alle the gardyn, and al the lustynes.

Nought was foryete ; the porter Ydelnes,

Ne Narcisus the fayr of yore agon,,

Ne yet the foly of kyng Salomon,

Ne eek the grete strengthe of him Hercules,

Thenchauntementz of Medea and Cerces,

Ne of Turnus the hard fuyry corage,

The riche Cresus caytif in servage.

Thus may we see, that wisdom and riches,

Beaute ne sleight, strengthe ne hardynes,             1090

Ne may with Venus holde champartye,

For as sche luste the world than may sche gye,

Lo^ al this folk i-caught were in hire trace,

Til they for wo ful often sayde alias.

Sufficeth this cnsample oon or tuo,

And though I couthe reken a thousand mo.

The statu of Venus, glorious for to see,

Was naked fletyng in the larg'e see,

And fro the navel doun al covered was

With wawes grene, and bright as any glas.           1100

A citole in hire right hand haclde none,

And on hir heed, ful semely on to see,

A rose garland ful swete and wel smellyng,

And aboven hire heed dowves Jlikeryng.                   (

Biforn hir stood hir sone Cupido,

Upon his schuldres were wyuges two ;

And blynd he was, as it is often scene;

A bowe he bar and arwes fair and kwie*

Why schuld 1 nought as wel telle you alle

The portraiture, that was upon the walle             11S 0

Within the temple of mighty Mara the reede ?

Al peyntetl was the wal in length and brceclc

Lzke to the estrcs of the grisly place,

That hight the gret tempul of Mars in Trace,

In that colde and frosty regioun,

Ther as Mars hath his sovereyn xnancioun.

First on the wal was peynted a foreste,

In which ther dwellecle neyther man ne beste,

With knotty knarry bareyn trees olde

Of stubbes scharpe and hidous to byholde;          11^0

In which ther ran a swyrabul in a $wough,

As it were a stonne schuldc berst every bough :

And downward on an fall under a bent,

Ther stood the tempul of Mara amypotent,

Wrought al of burned steel, of which thentre

Was long and streyt, and gastly for to see.